Acțiune introdusă la 23 mai 2023 – Nicolaus Fest/Parlamentul
(Cauza T-305/23)
Limba de procedură: germana
Părțile
Reclamant: Nicolaus Fest (Zagreb, Croația) (reprezentant: G. Seidel, avocat)
Pârât: Parlamentul European
Concluziile
Reclamantul solicită Tribunalului:
declararea nulității deciziei Parlamentului European din 14 martie 2023 [P9_TA(2023) 0061] privind cererea de ridicare a imunității lui Nicolaus Fest [2022/2056 (IMM)] prin care s-a aprobat a raportului (A9-0055/2023) elaborat de Ilana Cicurel
Motivele și principalele argumente
În susținerea acțiunii, reclamantul invocă două motive.
Încălcarea articolului 8 din Protocolul privind privilegiile și imunitățile membrilor Parlamentului1
Reclamantul arată că declarațiile de care este acuzat fac parte dintr-o dezbatere parlamentară privind protecția copiilor care a avut loc în sesiune plenară a Parlamentului European și țin de interesul general și de libertatea de exprimare de care se bucură membrii Parlamentului European. Mesajul Tweeter care i se reproșează este un răspuns la un mesaj Tweeter al unui fost membru al Bundestagului german, care în cuprinsul acestui mesaj viza în mod direct o acuzație formulată de reclamant în cadrul unei dezbateri parlamentare. Reclamantul consideră că Parlamentul European nu este îndreptățit să îi ridice imunitatea pentru aceste motive.
Existența fumus persecutionis
Reclamantul afirmă că Parchetul din Berlin, prin intermediul căruia se desfășoară ancheta, acționează în acest caz numai în scopul de a aduce prejudicii unui adversar politic sau ca represalii pentru probleme cauzate în cursul unei proceduri anterioare.
____________
1 Protocolul (nr. 7) privind privilegiile și imunitățile Uniunii Europene (JO 2012, C 326, p. 266).